cyanic-selkie/wikianc huggingface dataset:
René Magritte
Språk som del av kunstverket
I tillegg til å arrangere tilskuerens synsinntrykk, ga han bildene titler som ofte var villedende (eller surrealistisk veiledende). I 1930-årene eksperimenterte han med kombinasjoner av bilder og navn, slik at bilder fra denne tiden kunne være delt i fire felter malt slik at de så ut som vindusrammer, med gjenstandene 1: hest, 2: klokke, 3: mugge og 4: koffert hadde titler påført: 1: «døren», 2: «vinden», 3: «fuglen» og- 4: «kofferten».
«Pipen som ikke var en pipe» tok han først opp med et bilde kalt La trahison des images («Bildenes forræderi»), men fulgte siden opp med nytt nesten likt bilde med tittel L'usage de la parole («Bruken av ord»). Bilde av samme pipe tilsynelatende svevende i et rom ser ut til å være modell for et ferdig bilde på et staffeli av pipen. Det lille bildet har tekst om at dette ikke er en pipe. Hele verket har tittel Les deux mystères («De to mysteriene»). For riktig å hamre inn utsagnet, følges bildene opp med enda et «er ingen pipe»- bilde, der han maler en underlig ramme på lerretet, setter inn pipen på et underlag (den kaster skygge) og lar der komme røk opp av pipen. Røken legger seg under «rammen» og siver forbi på «utsiden».
Den samme halvt alvorlige påminnelsen om at «Dette er ikke-», fremstiller et eple. Han har understreket svært klart for tilskueren at det er et skille mellom det som virkelig er, og bildet av det. Uansett hvor teknisk dyktig bildet er laget, smaker det terpentin og andre malekjemikalier, og ikke av eple.
Innvirkning på populærkulturen
Kunnskapen om Magritte økte blant det store publikum i løpet av 1960- og 1970-tallet. Dette skyldtes ikke minst at en del kjente og ukjente rockeband brukte hans bilder, eller ideer på plateomslag. Et tidlig eksempel er «Beck-Ola» fra 1969 av Jeff Beck group med en reproduksjon av «Det lyttende rommet». Jackson Browne ga ut albumet «Late for the Sky» i 1975, med omslagsdesign inspirert av «L'Empire des Lumieres» (Lysenes imperium) Pink Floyd album Wish You Were Here (1975) har et omslag som minner om og er en hyllest til Magritte.
Alan Hull fra det britiske folk-rock bandet Lindisfarne brukte Magrittebilder til to covere i 1973 og 1979. Styx hadde omslag med Magritte-bilder 1973 og 1979. I tillegg har flere andre brukt bilder som «Le Principe du Plaisir» og «Carte Blanche»
«René and Georgette Magritte with Their Dog After the War» er tittel på en melodi av Paul Simon som blant annet er med på albumet Hearts and Bones fra 1983. Jethro Tull nevner Magritte ved navn allerede i 1976.
Magrittes bruk av visuelle virkemidler har også vist igjen i TV og film. «Menneskesønnen», der ansiktet er overskygget av et eple, og bruker bowlerhatt (bedre kjent på norsk som skalk, ref:Olsen-banden) går igjen i flere filmer. Magrittes forkjærlighet for selv og gå med, og male bilder med bowler som del av motivet har vist igjen i flere filmer. Det må dog nevnes at Alfred Hitchcock ofte pleide å gjøre sine gjesteopptredener som statist i egne filmer med samme type hodeplagg. Plakatene for Exorcist skal ifølge den amerikanske dokumentarfilmprodusenten Ellen Burstyn være inspirert av Magrittes L'Empire des Lumieres.
Karl Neukirch
Neukirch deltok i øvelsene skranke, svingstang, hopp og bøylehest. I disse individuelle øvelsene kom han ikke på medaljeplass.
René Magritte
Innvirkning på populærkulturen
Også i The Simpsons finnes en scene i episoden Treehouse of Horror IV som viser til en svevende bowler.
Karl Neukirch
Neukirch ble dobbel olympisk mester i lagkonkurransene i både skranke og svingstang. Tyskland vant begge lagkonkurransene, i svingstangskonkurransen var det kun et lag.
René Magritte
Innvirkning på populærkulturen
Poenget med ting som ikke er det de gir seg ut for å være, eller ikke helt stemmer med en forhåndsinnstilt sjablong har vært et kjent litterært grep også før Magritte. Blant andre Sherlock Holmes har vært opptatt av å gjennomskue illusjoner og falske spor for å fange det som ligger bak det som er synlig.
Purple Heart (album)
Purple Heart er et musikkalbum med countrysangerinnen Cowboy-Laila, utgitt i 1988.
Albrighton
Albrighton er en stor landsby og et verdslig sogn i Shropshire, England. Den ligger 12,1 km nordvest for Wolverhampton, og har i praksis blitt en soveby denne byen, og 18,2 km fra Bridgnorth. Jernbanestasjonen i landsbyen betjener tog på linjen mellom Shrewsbury og Wolverhampton, hvilket gjør det lett for pendlere å bo der. I henhold til folketellingen i 2011 har landsbyen og sognet en befolkning på 4326 innbyggere.
Historie
I Domesday Book (1086) nevnes den som Albricston(e), som betyr «Albrics gård/hjem». Albric kan være avledet fra det angelsaksiske navnet Æthelbeorht. Den fikk charter til å holde marked i 1303. I 1662 ble charteret fornyet med den begrunnelse av at forbrytere fra Staffordshire, som landsbyen på den tiden grenset mot i øst, sør og vest, flyktet til Albrighton for å unngå straff. Med et charter fulgte nemlig muligheten for å ha en dommer på stedet.
Sognekirken, viet til Maria Magdalena, ble fullført omkring 1181. Skipet ble ombygget i 1853. Den er bygget i rød sandsten, og har et normannisk tårn med kraftige støttepillarer. I veggene i tårnet er det runde hull for å slippe ut lyden fra kirkeklokkene. Kirken har et alabastermonumet for sir John Talbot og hans kone, og Albrighton Mace, som ble gitt til landsbyen i 1663 av lady Mary Talbot. Østvinduet er fra 1300-tallet.
Fasiliteter
Landsbyen har fire puber: The Crown; The Old Bush; The Shrewsbury Arms, (opprinnelig kalt for The Talbot Inn); og The Harp. Mens Charles Dickens skrev på romanen The Old Curiosity Shop (utgitt 1840) oppholdt han seg i Albrighton på en pub som nå er kjent som The Harp.
Landsbyen har i tillegg fire kaffehus: The Bar Next Door; Peckish; Latte Da; og David Austin Roses.
Solveig Heilo
Solveig Heilo, også kjent som Sol, (født 24. desember 1981) er en norsk komponist, artist, musiker, musikkprodusent, filmmusikk produsent, arrangør, designer og visuell kunstner. Heilo er best kjent fra bandet Katzenjammer, som filmmusikk produsent og som soloartist. Heilo er multiinstrumentalist og arbeider innen flere musikksjangre.
Oppvekst
Heilo vokste opp i Bærum som den yngste av fire søsken. Faren lærte dem å spille piano, og moren sang med dem hver dag. Begge hennes brødre er musikalsk aktive, og hun har skrevet musikk sammen med broren Kristian Heilo. Hun var syv år gammel da hun begynte med perkusjon i Haslum Skoles Jentekorps, og tolv år gammel deltok hun som trommeslager under fakkelstafetten til Lillehammer-OL sammen med ti år eldre perkusjonister fra Norges musikkhøgskole. Etter videregående skole reiste hun verden rundt og endte opp i Connecticut hvor hun en kort periode var perkusjonist i symfoniorkesteret i Norwalk.
Utdannelse
Årene 1998–2000 gikk Heilo på musikklinjen på Rud videregående skole i Bærum. Der møtte hun Marianne Sveen, som hun senere brakte inn i Katzenjammer. Fra 2000 til 2001 tok hun fagene foto og teater ved Buskerud Folkehøgskole. Siden flyttet hun til Oslo og studerte komposisjon og musikkproduksjon ved Nordisk Institutt for Scene og Studio fra 2003 til 2005. Her ble Katzenjammer dannet av Heilo, Anne Marit Bergheim og Turid Jørgensen Honerud. Hun begynte da å spille gitar og andre instrumenter Katzenjammer ønsket å bruke og debuterte også som vokalist. Hun gikk ut av Nordisk Institutt for Scene og Studio med kullets beste karakterer og mottok St. Olavsprisen som Årets student.
Sol Heilo
I 2017 startet hun sin solokarriere, og har turnert jevnlig etter dette. Hennes deltagelse på Hver Gang Vi Møtes ga henne en kickstart på Norgesturnéringen. Før dette turnerte hun mest i utlandet. Under Tv-opptredenen fikk hun stor suksess med blant annet hiten Holde rundt deg.
Hun har foreløpig gitt ut 3 album; Skinhorse Playground, Unplugged Playground og Solstice.
Som soloartist har hun også skrevet og produsert filmmusikk, blant annet Folk og Røvere i Kardemomme by og Kaptein Sabeltann og den magiske diamant. Her fungerte hun som musikkprodusent, musiker, vokalist, tekniker, arrangør og tekstforfatter. Hun spilte alle instrumentene selv, i alt 28 instrumenter. Sol var også stemmen til papegøyen i filmen Folk og røvere i Kardemomme by.
På teaterscenen står hun bak musikken til teaterforestillingen Kokosbananas og moromaskinen.
Frilans
Sol har jobbet som frilans musiker med flere kjente artister, deriblant keyboard for Bertine Zetlitz, vokal og flere instrumenter på albumet Diggin Deep (2006) av HP Gundersen, trompet for Westlife, vokal og trommer på flere Espen Lind og Stargate-innspillinger, vokal og trommer for Magnus Ugglas band, trompet på Grand Islands album Boys and Brutes (2008), vokal på Vinnis låt Mørkredd (2011), mandolin på Thomas Dybdahls sang Før Morgengry (2011) samt perkusjon og vokal med Odd Nordstoga og Kåre Vestrheim på videoprosjekter for NRK.
I 2005 satt Heilo og Johan Wilhelm Schioldborg sammen et musikkstudio hos Propeller Recordings, hvor hun øvde på innspilling av fonogrammer, og produserte det første demoalbumet til Katzenjammer. I 2012 og 2013 jobbet hun som komponist, arrangør, musiker, musikkprodusent, tekniker, designer og skuespiller i Worsøes teaterproduksjon Stilleben.
Katzenjammer
Heilo har vært sentral i Katzenjammers arrangementer og komposisjoner og var medprodusent på deres første (Le Pop) og tredje (Rockland) album. Hun var med å skrive singlene Rock Paper Scissors og I Will Dance fra albumet A Kiss Before You Go (2011) og har skrevet singlene My Dear og Shine Like Neon Rays fra albumet Rockland (2015). Sammen med Eivind Buene står hun bak Katzenjammers versjon av Bjørn Rønningens julesang Vi Tenner Våre Lykter, som er tittelsporet på Kronprinsparets humanitære fond sin juleplate fra 2011. Hun arrangerte også all vokal for Katzenjammers versjon av The Pogues' Fairytale of New York, hvor Tormod Tvete Vik gjorde arrangementet for strykere. Hun arrangerte alene Katzenjammers versjoner av sangene When You Wish Upon a Star, God Rest Ye Merry Gentlemen og White Christmas.
Katzenjammer står bak omarrangeringen og innspillingen av musikken til animasjonsfilmen Dyrene i Hakkebakkeskogen. (2016) (Qvisten animasjon) Musikken er skrevet av Thorbjørn Egner og Christian Hartmann med unntak av "Skinkestek" (Heilo). Gaute Storaas står bak den øvrige filmmusikken.
Design
Heilo gjorde designet til Katzenjammers første album Le Pop (2008) sammen med sin søster Kaja Heilo og Sandrine Pagnoux. Hun deltok også i designet til andrealbumet A Kiss Before You Go (2011) sammen med Mathias Fossum og Heydays og hadde eneansvar for design til tredjealbumet Rockland (2015). Hun har også designet det meste av Katzenjammers salgsartikler, som t-skjorter, buttons og kopper samt plakater, sceneoppsett, tidlig webdesign og design av den velkjente balalaikabassen Akerø. Det meste av scenekostymene hun brukte i Katzenjammer har hun sydd selv, og hun har også sydd kjoler som salgsartikler for Katzenjammer. Heilo lager designet på flere av sine egne album og produserer også sine egne musikkvideoer, basert på hennes egen visuelle kunst. London is Trouble, America og Killing Karma er eksempler på dette. Hun produserer også visuell kunst for andre, blant annet back drop for Chris Holsten.
Andre prosjekter
I 2012 startet Heilo et band sammen med Unni Wilhelmsen og Hanne Mari Karlsen. Trioen spilte et utvalg av låter skrevet av Wilhelmsen og Heilo. Heilo var også med på Magnus Grønnebergs soloprosjekt, hvor hun spilte trommer og sang. I 2015 deltok hun med vokal på CC Cowboys' siste album Til det blir dag (2015). .
Stiftung Preußische Seehandlung
Stiftung Preußische Seehandlung er en tysk stiftelse med sete i Berlin, som ble grunnlagt i den 18. juli 1983. Dens formål er å fremme vitenskapelige arbeider som belønnes med en prisutdeling. Stiftelsen gir stipender til forfattere fra Øst-Europa, støtte til forskningsprosjekter og bokutgivelser, økonomisk bistand til muséene i Berlin, og arrangerer den årlige utdelingen av Teaterprisen i Berlin under Teaterfestivalen i Berlin.
Fokus for stiftelsen er arbeider innenfor Preussens og Brandenburgs historie. Stiftelsen deler videre ut Friedlieb-Ferdinand-Runge prisen, Berlins litteraturpris, og – sammen med Senatsverwaltung für Wissenschaft, Forschung und Kultur siden 1993, Rahel-Varnhagen-von-Ense-medaljen.
Eksterne lenker
Stiftelsens hjemmeside
Literatur von und über Stiftung Preußische Seehandlung i Katalog der Deutschen Nationalbibliothek
Heinrich George
Heinrich George (født 9. oktober 1893 i Stettin i Pommern i keiserriket Tyskland, død 26. september 1946 i den sovjetiske spesialleiren Sachsenhausen i Tyskland) var en tysk skuespiller, først med sosialistiske dragninger og senere nasjonalsosialistiske. Han var far til skuespillerne Jan George og Götz George.
Han het opprinnelig Georg August Friedrich Hermann Schulz,, men foretok et offisielt navneskifte i oktober 1932 til sitt innarbeidede kunstnernavn, Heinrich George.
Bakgrunn
Georg Schulz, den senere Heinrich George, var annen sønn av ekteparet August Friedrich Schulz (da Magistrats Bürau Assistent og tidligere Deckoffizier) og hans hustru Anna Auguste Wilhelmine, geb. Glander. Han forlot allerede før abitur sin Oberrealschule i Berlin og tok skuespillerundervisning i Stettin. I studietiden var han medlem av VDSt Greifswald.
Karriere
George hadde sin scenedebut sommeren 1912 i Kolberg som oberkellner i operetten Die keusche Susanne av Jean Gilbert. Han hadde videre engasjementer i Bromberg og Neustrelitz. Han deltok som krigsfrivillig i første verdenskrig, og ble alvorlig såret vinteren 1915.
Han kom til Berlin i 1920, der han fra 1922 var mer fast stedbundet. Han filmdebuterte i 1921. Under Weimarrepublikkens tid var han en skuespiller som tydelig ble ansett å stå til venstre politisk; han engasjerte seg i Kommunistische Partei Deutschlands. Han spilte under Erwin Piscator og Bertolt Brecht.
Ved nazistenes maktovertakelse tidlig i 1933 ble han først betraktet som en uvelkommen kommunist. Men han visste å tilpasse seg. Han medvirket allerede samme år i den tidlige propagandafilmen Hitlerjunge Quex der han spiller en vemmelig og brutal kommunist hvis sønn lokkes til å bli med i Hitlerjugend. Faren skifter så selv side og blir nasjonalsosialist. Etter det sporet fortsatte det. George skulle helt frem til krigens slutt medvirke i Det tredje Rikes mest spredte propagandafilmer, som for eksempel den antisemittiske Jud Süss i 1940, og prestisjeprosjektet Kolberg i 1945.
Etter krigen ble han tatt til fange av sovjetiske styrker, der en befalingsmann beskrev ham som en av Tysklands mest respekterte fascistkunstnere». Han døde i fangenskapet i 1946.
São João do Tigre
São João do Tigre er en kommune i delstaten Paraíba i nordøstregionen av Brasil.
Steel on My Mind
Steel on My Mind er et musikkalbum med Egil Skjelnes, utgitt i 2010.
Fidelity
Forløperen til Fidelity var magasinet Audio, som eksisterte i 20 år frem til desember 2002. Bladet inneholder tester og artikler relatert til hifi, musikk og hjemmekino.
Nils Andersson
Nils Andersson er navnet til flere personer:
Piotr Hojka
Piotr Hojka (født 12. juni 1984) er en polsk roer som spesialiserer seg i åtter. Under Sommer-OL 2012 i London representerte han landet sitt, der han ble nummer 7.
Sichuan
Provinshovedstad er Chengdu. Provinsen dekker 485 000 km², og dermed er området den største provinsen i det sydvestlige Kina. Sichuan har 87 millioner innbyggere (2004), hvorav 98 % er hankinesere, mens resten er fordelt på 14 av Kinas offisielle etniske mindretall. Provinsen er fjellrik med mange elver, hvorav den viktigste er Chang Jiang. Sichuan er rikt på ressurser: kull, olje, naturgass, titan, kobber, vanadium, gull og salt.
Sichuan kan deles i to topografiske halvdeler: Sichuanhøysletten i vest, og Sichuanbassenget – det røde bekken – i øst. Sichuanhøysletten er egentlig en fortsettelse av den tibetanske høyslette med flere nord-syd-gående fjellrygger. Området har mange høytliggende gressganger og skogkledte tinder. Den rommer to autonome prefekturer med tibetanere, qiangfolket og/eller yifolket. Det røde bekken har subtropisk klima og rikelig sommerregn. Hele landskapet er oppdyrket, terrassert og kunstig vannet. Det er meget tett befolket, men ettersom det er omgitt av fjell har det vært meget isolert igjennom historien. Fra 1950-årene har omfattende vei- og jernbanebyggering åpnet adgangen til området.
Storbyen Chongqing ble utskilt fra provinsen i 1997 og danner nå en selvstendig byprovins.
Det nordlige Sichuan ble rammet av et jordskjelv på en momentmagnitude på 7,8 den 12. mai 2008; episenteret var i fylket Wenchuan. Det samme området har flere ganger tidligere blitt rammet av jordskjelv av sterk styrke.
Demografi
Størstedelen av befolkningen i Sichuan er han-kinesere. De viktigere minoriteter er tibetanere, yi, qiang og nakhi, og de bor forskjellige steder i den vestlige delen av provinsen. Sichuan var Kinas mest folkerike provins inntil Chongqing ble utskilt, dermed ble Henan den folkerikeste. Hvis man inkluderer gjestearbeiderne er imidlertid Guangdong mer folkerik enn Henan. Sichuan var den tredje mest folkerike undernasjonale enhet i verden, etter Uttar Pradesh i India og Den russiske SFSR inntil 1991 da Sovjetunionen ble oppløst, og en av kun fire som noensinne kom opp i en befolkning på hundre millioner (de andre tre var Uttar Pradesh, Den russiske RSFSR og Maharashtra). Nå (2008) ligger den på sjetteplass blant mest folkerike undernasjonale enheter.
Historie
Siden Shang-dynastiets tid var det bosetning i Sichuan som i det 9. århundre f.Kr. utviklet seg til kongerikene Shu 蜀 og Ba 巴. De ble imidlertid annektert i 316 f.Kr. av det fremvoksende Qin-riket. Viktige arkeologiske funn fra riket Shu ble gjort i landsbyen Sanxingdui 三星堆.
På 200-tallet f.Kr. ble irrigasjonssystemene ved Dujiangyan anlagt, og ble raskt et viktig grunnlag for provinsens rike jordbruk.
Så snart et av de kinesiske dynastier gikk forfall og undergang i møte var Sichuan som regel blant de første områder som utnyttet situasjonen og unndro seg sentralmaktens kontroll. Slik oppstod gang på gang nye kongedømmer. Det skjedde for eksempel i året 24 da Gongsun Shu under de røde øyenbryns opprør utropte weg til konge av Shu. Hans herredømme bestod frem til 36, da keiser Han Guangwudi beseiret hans rike. Da de gule turbaners opprør innvarslet Han-dynastiets undergang, opprettet Zhang Lu 张鲁 et taoistisk teokrati fra 186 til 216. Det omfattet Sichuan og det sørlige Shaanxi. Deretter grunnla Liu Bei 刘备 i 221 riket Shu-Han 蜀汉.
Allerede tidlig i 1930-årene var de nordligerer deler av Sichuan under kommunistisk kontroll. I 1935 pågikk «den lange marsjen» gjennom Sichuan; en var de mest kjente stridshandlingene fant sted ved Luding-broen over Dadu-elven.
I 1936 opplevde Sichuan en ekstrem tørke med påfølgende hungersnød.
Etter at japanerne erobret Wuhan la Kuomintangregjeringen under Chiang Kai-shek sitt hovedkvarter i 1938 til Chongqing.
I desember 1949 ble Sichuan den siste provinsen i Kina som ble erobret og innlemmet i Folkerepublikken Kina.
Sichuans grenser var relativt konstante siden Ming-dynastiets senere halvdel. Dette opphørte i 1997 da storbyen Chongqing så vel som omliggende byer som Fuling og Wanxian ble utskilt for å danne en egen politisk enhet. Dette ble gjort delvis for å fremme utviklingen av Kinaas vestlige regioner, delvis for å bedre å kunne koordinere omplasseringen av folk som måtte flytte fra Yangzeflodens bredder i forbindelse med De tre slukters demning. Vestenden av den oppdemmede sjøen som gradvis er blitt tuil, strekker seg helt inn til Chongqing.
Naturbeskrivelse
Sichuansletten er et fruktbart område med lave bakker og sletter som er helt er omgitt av fjell. Mot vest og nord ligger grensen til Tibet, mot syd har man Yunnanhøysletten og mot øst finnes det et flere hundre km bredt belte af mellomhøye bakker som gjennemskjæres av Yangtzefloden. Sichuansletten består av lave bakker og elvesletter, og den ligger på et sted der flere elver samles for at flyte sammen med den mellomste del av Changjiang (Yangtze). Selv om den er omgitt av forrevne fjell er sletten selv et ytterst fruktbart og produktivt landbruksområde. Klimaet er subtropisk med kjølige, overskyede vinterdager og varme, tåkefylte sommere.
Sykepleierutdanning i Norge
Sykepleierutdanning i Norge er en 3-årig bachelorutdanning på høgskole og universitet. Opptakskravet til Bachelor i sykepleie er generell studiekompetanse med minstekrav i matematikk og norsk. Det er ikke et obligatorisk krav, men en fordel om studentene har forkunnskaper i biologi og kjemi. Sykepleierutdanningen inneholder blant annet teoretiske temaer i anatomi, fysiologi, mikrobiologi, psykiatri, farmakologi og patologi. Studiet inneholder også emner i helsepersonelloven, medikamentregning, yrkesetiske retningslinjer, etikk og ledelse. Studentene er også ute i forskjellige praksiser i kommune- og spesialisthelsetjenesten.
Sichuan
Geologiske forhold
Landskapet består av et lavtliggende slettelandskap mot øst («Det røde bekken» = det egentlige Sichuanbassenget), en høytliggende slette mot vest (Sichuanplatået som egentlig er en utløper av den tibetanske høyslette), et fjellandskap i den midterste del av lavlandets sydlige utkant, og noen høytliggende myrområder midt for mot nord.
Sykepleierutdanning i Norge
Etter å ha fått autorisasjon som sykepleier og jobbet minst 2 år klinisk som sykepleier kan man velge mellom flere forskjellige spesialiseringer på mastergradnivå.
Sichuan
Geologiske forhold
Randfjellene er Minshan-, Longmen-, Micang- og Dabafjellene mot nord, Wushankjeden mot øst og Shaluli-, Qionglai- og Daxuefjellene mot vest. Mot sør går landskapet mere jevnt over i Yunnans fjell.
Sykepleierutdanning i Norge
Det finnes mange retninger av spesialisering å velge som sykepleier. Sykepleiere kan ta videreutdanning/mastergrad i blant annet anesesi-, operasjon-, intensiv- og helsesykepleie.
Sichuan
Klimaforhold
Klimaet på Sichuansletten er mildt med meget varme somre (26 til 29 °C) og kjølige vintre (5 til 8 °C). Fjellene nord for senken beskytter mot vinterkulden ved å sperre for den sørgående kalde luftstrømmen fra Sentral-Asia. I januar har man på de laveste deler av sletten 3-8 °C, på Sichuanplateået –9–+3 °C og mot sør 8–13 °C. I juli er det 25–29 °C i lavlandet, 11–17 °C på platået og 22–26 °C mot syd.
Sykepleierutdanning i Norge
Om man ønsker å jobbe mer administrativt enn klinisk er det videreutdanningsmuligheter/mastergrader innen blant annet helseledelse, helseinformatikk, helserett og organisasjonsledelse.
Sichuan
Klimaforhold
Den årlige nedbør er på 1000 mm i Det røde bekken, 500–700 mm på Sichuanplatået og 800–1200 mm mot sør. De omgivende fjellene forhindrer luftbevegelse, og det lavtliggende bekken blir av og til utsatt for temperaturinversjon (populært sagt: lokk over slettens luftmasse). I sommertiden er det ofte overskyet eller meget diset, og tåke forekommer på mange vinterdager. I Chengdu i den vestlige del av Sichuansletten har man faktisk tåket vær gjennomsnittlig mer enn 300 dager om året.
Sykepleierutdanning i Norge
Per 1. januar 2020 er det 46 høgskoler og universiteter som tilbyr sykepleierutdanning i Norge. Det er også mulig å studere sykepleie utenlands, men sykepleiere med utenlandsk utdannelse må søke spesielt om autorisasjon for å få jobbe i Norge.
Sichuan
Natur
På grunn av en lang historie med intensiv menneskelig utnyttelse har Det røde bekken lite igjen av de opprinnelige biotoper. Noen tempelskoger og visse hellige fjell som Leshan eller Dazushan rommer rester av den opprinnelige klimaksvegetasjonen, nemlig løvskog. Når man ser bort fra visse halvville enklaver på elveslettene finnes de mest utstrakte naturlige skogene på de nedre skråninger av Sichuanbassengets randfjell, heriblant fjellet Emei, som gjennom århundrer har gått fri for hogst fordi det er blitt ansett som et hellig fjell.
Sykepleierutdanning i Norge
Historie
Norges første sykepleierutdanning åpnet på Diakonisseanstalten i Christiania ved forstanderinne Cathinka Guldberg. Den første lærer og forfatter i sykepleierfag var Rikke Nissen.
I Trondheim ble sykepleierutdanningen etablert i 1906, og har vært en vedvarende virksomhet siden. Den første undervisningen var det Røde Kors som sto for. I 1919 ble den andre sykepleierskolen i Trondheim etablert, den fikk navnet Norske Kvinners Sanitetsforenings Sykepleieskole, Trøndelag og Møre Krets.
Sichuan
Flora
Den opprinnelige vegetasjonen i Sichuanbassenget bestod sannsynligvis av en blanding av subtropiske eiker (egentlig eik, Quercus, men også arter av Castanopsis), laurbær (laurus) og schima (en slekt i lyngfamilien). Forskjellige arter i laurbærfamilien formodes å høre hjemme på sletten, og blant dem er Machilus, Lindera, Litsea og kanel noen av de viktigste. Det er vanskelig å vite noe om disse skogenes presise sammensetning, for de er forsvunnet forlengst, men man formoder at klimaksskogene i lavlandet har lignet de plantesamfunn som er kjent fra tilsvarende klimaforhold andre steder i Kina.
Sykepleierutdanning i Norge
Historie
Norges Sykepleierhøgskole ble grunnlagt i Oslo i 1925 som Norsk Sykepleierforbunds Fortsettelsesskole. I 1984 ble det vært organisert som institutt for sykepleiervitenskap ved Universitetet i Oslo, nå avdeling for sykepleiervitenskap ved institutt for helse og samfunn HelSam.
Sichuan
Flora
Udyrkede eller intensivt dyrkede områder av Sichuanbassenget omfatter skogløse skråninger med buskas av rhododendron, Vaccinium bracteatum og Myrica nana. Steder som har hatt ro i noe tid kan ha åpne vekstfelter av Pinus massoniana eller Japanseder, som imidlertid ofte er plantet. Kalksteinsfjellene har buskas- og skogvegetasjoner som er svært markante med Platycarya, sichuanpepper (Zanthoxylum planispinum) og forskjellige rosearter.
Sykepleierutdanning i Norge
Historie
Nasjonalforeningen for folkehelsen grunnla sykepleierutdanning i Oslo i 1928 (dengang nasjonalforeningen mot tuberkulosen). Nasjonalforeningens sykepleierskole flyttet til Gjøvik i 1970. Utdannede sykepleiere bar det dobbelte røde korset (Lothringerkorset).
Sichuan
Biodiversitet
Sannsynligvis er denne hot spot botanisk sett det rikeste tempererte område i verden, selv om biodiversiteten ikke er fullstendig beskrevet. Variasjonen mellom karplantene vurderes til å være på ca. 12 000 arter, dvs. 40 % av alle plantearter i Kina. Av dem er de 3500 arter (eller 29 %) og minst 20 slegter endemiske, heriblant medregnet 100 endemiske bregner og 20 endemiske nakenfrøede. To plantefamilier er også endemiske for Sichuan i sin helhet: Det dreier seg om Circaeasteraceae og den monotypiske Acanthochlamydaceae. Området er et refugium for atskillige gamle plantearter som ikke finnes andre steder i verden. Det finnes representanter for slektene rhododendron, Rhodiola, Kingdonia og Circaeaster. Mer enn 25 % av alle verdens rododendronarter (230 forskjellige) finnes i fjellene, og mange av dem er endemiske og meget sjeldne.
Nede i Det røde bekken fantes det en gang noen sjeldne planter som stadig kan ses på de omgivende lave fjell der det er subtropiske forhold. Det dreier seg bl.a. om trebregnen Cyathea spinulosa, duetreet (Davidia involucrata) og nåletreet Cathaya argyrophylla.
Emei Shan
Emei Shan er kanskje et av de beste steder å se rester av den frodige Sichuanbassengets subtropiske skoger og de tilhørende dyrearter. Emei Shan er et isolert kalksteinsfjell i den østlige utkant af forfjellene. Det når 3099 m og betraktes som et av de botanisk sett mest rike og varierte fjell på den nordlige halvkule. Emei Shan har mange planter og dyr som er endemiske, eller som har en begrenset utbredelse, som f.eks. Omei-rosen og tibetmakak (Macaca thibetana), en apeart med kortere hale og lengre hårkledning enn den nærtstående og mer utbredte rhesusapen.
Administrative enheter
Sichuan er delt inn i 21 enheter på prefekturnivå (Én subprovinsiell by, 17 byprefekturer og 3 autonome prefektur).
Disse 21 enhetene på prefekturnivå er inndelt i 181 enheter på fylkesnivå (43 distrikter, 14 byfylker, 120 fylker og 4 autonome fylker). Disse er igjen inndelt i 4782 enheter på kommunenivå (1865 bykommuner, 2586 kommuner, 93 etniske kommuner og 238 subdistrikter).
Etter at Chongqing ble utskilt som provinsuavhengig by, ble Chengdu ny hovedstad.
São Mamede
São Mamede er en kommune i delstaten Paraíba i nordøstregionen av Brasil.
Opprett, les, oppdater og slett
I programmering er opprett, les, oppdater og slett (ofte referert til som CRUD, fra engelsk: create, read, update and delete) de fire grunnleggende operasjonene for vedvarende lagring av data.
Historie
Begrepet ble sannsynligvis først popularisert av James Martin i sin bok fra 1983 Managing the data-base environment.
Konsept
Data kan legges inn på et område på en lagringsmekanisme.
Sammen utgjør disse fire operasjonene de grunnleggende operasjonene for lagringsadministrasjon kjent som CRUD: create, read, update, delete.
Database
Forkortelsen CRUD refererer til hovedoperasjonene som implementeres av databaser, og hver av bokstavene i akronymet kan avbildes til standard SQL-kommandoer:
Selv om relasjonsdatabaser er vanlige å bruke som et vedvarende lag i programvare finnes det også mange andre vedvarende lag. CRUD-funksjonalitet kan for eksempel implementeres med dokumentdatabaser, objektdatabaser, XML-databaser, tekstfiler eller binære filer.
Noen stordata-systemer implementerer ikke oppdatering, men har i stedet bare tidsstemplet innsetting (journalføring) og lagrer en helt ny versjon av objektet hver gang.
RESTful API-er
Forkortelsen CRUD brukes også om RESTful API-er, og kan avbildes til HTTP-metoder på følgende måte:
Johan Tønnessen
Familieliv
Johan Tønnessen ble født 1. juni 1812 i Mandal og døpt 5. august 1812. Han giftet seg i Farsund, 13. september 1838 med Idunna Urania Wamberg.
Politisk karriere
Tønnessen ble valgt inn i Bodøs første kommunestyre 26. oktober 1839, med 13 stemmer Han ble valgt til Bodøs ordfører i 1844.
Video CD
Video CD (også kalt VCD, View CD og Compact Disc digital video) er et CD-format, som gjør det mulig å legge inn video på CD-er ved hjelp av MPEG-kodeksen. De kan spilles av på egne VCD-spillere, mange moderne DVD-spillere og noen spillkonsoller. VCD-standarden ble introdusert i 1993 av Sony, Philips, Matsushita, og JVC og ble kalt White Book-standarden. Video CD-ers kvalitet kan på sitt beste sammenlignes med VHS-er. Formatet kan holde rundt 80 minutter video per CD, inkludert stereolyd. Det finnes også en annen VCD-type som heter SVCD (Super Video Compact Disc) som har en lyd- og bildekvalitet nærmere DVD med video og lyd kodet med MPEG-2-kodeksen.
Zambias kvinnelandslag i fotball
Zambias kvinnelandslag i fotball representerer Zambia i internasjonal fotball for kvinner.
Atomisk, konsistent, isolert, durabel
Innen informatikk er atomisitet, konsistens, isolasjon og durabilitet (engelsk forkotelse: ACID) fire egenskaper for databasetransaksjoner som har til hensikt å garantere gyldige data til tross for strømbrudd, tekniske feil og andre uhell.
Zambias kvinnelandslag i fotball
Zambia har av og på deltatt i Afrikamesterskapet siden det første mesterskapet i 1991. Der fikk de sin beste plassering, en semifinaleplass, ettersom motstanderen, Zimbabwe, trakk seg. I semifinalen skulle Zambia møte Kamerun, men denne gangen trakk Zambia seg. Dermed fikk de en semifinaleplass uten å ha spilt en eneste kamp.
I Afrikamesterskapet i 1995 møtte Zambia Sør-Afrika, og tapte begge kampene i kvartfinalen klart. Etter å ha stått over de to neste mesterskapene, spilte Zambia kvalifisering igjen til 2002, der de kom til andre runde på walk-over, før de tapte, igjen klart, og igjen for Sør-Afrika. Etter å ha stått over nok et mesterskap, stilte Zambia til Afrikamesterskapet i 2006, men de tapte begge kampene mot Den demokratiske republikken Kongo. I kvalifiseringen til 2008 møtte Zambia Zimbabwe, og tapte sammenlagt. Siden den kampen har Zambia spilt tokamper, begge mot Botswana. Zambia vant begge.
Atomisk, konsistent, isolert, durabel
I databaseøyemed kalles en sekvens av databaseoperasjoner som tilfredsstiller ACID-egenskapene (som kan oppfattes som en enkelt logisk operasjon på dataene) for en transaksjon. For eksempel kan en overføring av midler fra en bankkonto til en annen (selv om det involverer flere steg som å debitere en konto og kreditere en annen) anses som en enkelt transaksjon.
Historie
I 1983 foreslo Andreas Reuter og Håkon Håkonsson forkortelsen ACID basert på tidligere arbeider av Jim Gray som hadde foreslått atomisitet, konsistens og durabilitet (ACD - men ikke isolasjon) som egenskaper for transaksjoner. Disse fire egenskapene har vært viktige i utviklingen av databasesystemer.
Ifølge Gray og Reuter støttet IBM Information Management System ACID-transaksjoner allerede i 1973 (selv om forkortelsen først ble opprettet senere).
Richard Röstel
Richard Röstel (født 1872, død ukjent) var en tysk idrettsutøver som deltok i turn under de første olympiske lekene i moderne tid i 1896 i Athen.
Röstel deltok i øvelsene skranke, svingstang, hopp og bøylehest. I disse individuelle øvelsene kom han ikke på medaljeplass.
Röstel ble dobbelt olympisk mester i lagkonkurransene i både skranke og svingstang. Tyskland vant begge lagkonkurransene, i svingstangskonkurransen var det kun et lag.
São Miguel de Taipu
São Miguel de Taipu er en kommune i delstaten Paraíba i nordøstregionen av Brasil.
Satwiksairaj Rankireddy
Satwiksairaj Rankireddy (født 13. august 2000) er en indisk badmintonspiller.
The Fortune Teller (film, 1920)
The Fortune Teller er en amerikansk drama-stumfilm fra 1920, regissert av Albert Capellani og med Marjorie Rambeau i hovedrollen. Filmen er basert på et Broadway-stykke fra 1919 av Leighton Graves Osmun.
Filmen er antatt tapt.
Handling
Når Renee Browning blir uskyldig anklaget for å ha hatt en affære med sirkus-sjefen Tony Salviatti. Hennes veldig sjalu ektemann Horatio tar derfor ut skilsmisse fra henne, og får foreldretten over den lille sønnen deres Stephen. Renee aksepterer snart en stilling som spåkone ved sirkuset, hvor hun gradvis får større og større problemer på grunn av alkohol.
Men tjue år senere kommer Stephen, motløs og i økonomiske problemer. Men Renee oppmuntrer ham, uten å avsløre hennes virkelige identitet. Med denne inspirasjonen blir Stephen etter hvert en vellykket politisk kandidat, og han forlover seg med guvernørens datter. Inspirert av Stephens suksess, reformerer Renee seg, og vinner til slutt respekten og anerkjennelsen til sønnen hennes.
Exaesthetus
Exaesthetus er en slekt av biller som hører til familien praktbiller (Buprestidae). Slekten omfatter bare en kjent art.
Utseende
En liten, avlang, brunsvart praktbille. Kroppen er jevnbred og sylindrisk. Dekkvingene har en buet, opphøyd lengderibbe.
Utbredelse
Arten er utbredt i den Neotropiske økosonen (Mellom-Amerika).
Mikołaj Burda
Mikołaj Burda (født 8. juli 1982) er en polsk roer som spesialiserer seg i åtter. Under Sommer-OL 2012 i London representerte han landet sitt, der han ble nummer 7.
Under Sommer-OL 2020 i Tokyo som ble arrangert i 2021, ble han nummer 7 i firer uten styrmann.
Morimopsini
Morimopsini er en gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Nokså små, kraftige, gråaktige trebukker. De ligner mye på artene i gruppen Dorcadionini. Dekkvingene er ofte noe knudrete.
EM i duatlon 2008
EM i duatlon 2008 (europamesterskapet i duatlon) ble arrangert i Sérres i Hellas i 2008.
Lollipop – 50 beste
Lollipop – 50 beste er et musikkalbum med Tor Endresen og Rune Larsen, utgitt i 2009.
EM i duatlon 2008
Duatlon er en variant av triatlon, men uten svømming.
Alloesia
Alloesia er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange trebukker med lange antenner. De er mørke på farge, men pronotum, hode og antenner kan være gulrøde, og dekkvingene kan ha gule striper. Dekkvingene kan også ha blåaktig metallglans. Antennene er tydelig lengre enn kroppen. Pronotum er rundet, dekkvingene jevnbrede.
Utbredelse
Slekten er utbredt i Mellom-Amerika og det nordlige Sør-Amerika, fra Costa Rica i nord til Ecuador i sør.
Kosmetisk kirurgi
Kosmetisk kirurgi er en gren av plastisk kirurgi der hovedindikasjonen er å forme kroppen og forandre utseendet etter kulturelle skjønnhetsidealer. Plastikkirurgi betegner kirurgiske inngrep for å reparere ytre fysiske skader og misdannelser. Betegnelsen kosmetisk kirurgi blir ofte brukt når det ikke foreligger noen tungtveiende medisinsk indikasjon for operasjonen. De vanligste kosmetiske inngrepene er brystforstørrelse med silikonimplantater, fettsuging og øyelokksoperasjoner. Andre eksempler på kosmetisk kirurgi er neseplastikk (rhinoplasty), bukplastikk og ansiktsløft (facelift).
Ellinor Lervik
Ellinor Lervik (født 25. november 1924) er en norsk lyriker og oversetter. Hun har oversatt dikt av Georg Trakl, Rainer Maria Rilke og Stefan George til norsk.
Kosmetisk kirurgi
Plastisk kirurgi utføres ikke nødvendigvis alltid kun av estetiske grunner, men kan også ha funksjonelle indikasjoner. Dette kan være rygg- og nakkesmerter på grunn av tunge bryst, intertrigo (sår- og soppdannelse) i hudfolder samt psykiske plager på grunn av fysiske forhold som skiller seg klart fra hva som oppfattes som normalt.
Kosmetisk kirurgi er ikke en egen medisinsk spesialitet, men er en del av fagfeltet plastikkirurgi. De leger som har tillatelse til å utføre faget er spesialister i plastikkirurgi.
I Norge er de fleste kosmetiske plastikkirurger organisert gjennom Norsk Forening for Estetisk Plastikkirurgi, www.nfep.no.
Historie
Kosmetisk kirurgi har lange røtter tilbake til antikken i Hellas og middelalderens India. Bruken av slik kirurgi var imidlertid begrenset av mangel på effektiv bedøvelse for pasienten. I Europa ble slik kirurgi i utgangspunktet utviklet for å reparere krigsskader, særlig brannskader, under første og andre verdenskrig.
På 1980- på 1990-tallet var kirurgiske metoder blitt såpass velutviklet at rene kosmetiske inngrep ble vanlig. Blant de vanligere inngrepene er injeksjoner for å forstørre lepper, fylle eller strekke ut rynker og hudfolder til hårtransplantasjon og større inngrep som brystimplantasjoner, brystreduksjon og fettsuging.
Chirag Shetty
Chirag Shetty (født 4. juli 1997) er en indisk badmintonspiller.
Han representerte India under Sommer-OL 2020 i Tokyo, hvor han ble utslått i gruppespillet i dobbel.
The Boy Next Door
The Boy Next Door er et musikkalbum med Rolf Graf, utgitt i 1985. Dette er hans første plate som soloartist.
Fredrik William Olsen
Fredrik William Olsen (født 6. oktober 1987) er en artist fra Bodø. Han er mest kjent som låtskriver, gitarist og vokalist i Kråkesølv, men har hatt en aktiv solokarriere siden 2012.
Solokarriere
11. mai 2012 debuterte Fredrik William Olsen som soloartist med albumet Hver gang æ græv. Albumet ble sluppet digitalt og fysisk gjennom det bodøbaserte plateselskapet Beyond Records. Hver gang æ græv ble spilt inn i Store Studio i Bodø, mikset av Hallstein Sandvin og mastret av Håvard Christensen. Omslag og booklet er, i likhet med Kråkesølv sine album, tegnet av kunstneren Bernt Dyrstad.
I 2014 kom oppfølgeren Til stede ut på Grappa Musikkforlag. Hans foreløpig siste soloalbum, Kosmos og kaos, ble utgitt i 2017 på samme plateselskap.
Olsen har vært gjesteartist på flere låter av RSP & Thomax under navnet Odrik. I 2022 ga han ut albumet Brenn det her under dette artistnavnet. Albumet ble gitt ut i to bolker i mars og oktober 2022, og inneholder gjesteopptredener fra RSP, Joddski og Christofer Bengtsson Guillot. Albumet skiller seg stilmessig ut fra hans øvrige solomateriale, med utleverende tekster og musikk i hiphop-sjangeren.
Kråkesølv
Sammen med Kråkesølv har Fredrik William Olsen gitt ut albumene Trådnøsting (2009), Bomtur til jorda (2010), Alle gode ting (2012), Kråkesølv (2014), Pangea (2016) og Force majeure (2020). Med Bomtur til jorda vant Kråkesølv Spellemannpris i kategorien Årets popgruppe, etter å ha vært nominert i to kategorier året før.
Antipatros
Antipatros (gresk Ἀντίπατρος, latin Antipater) (født ca. 398 f.Kr., død 319 f.Kr.) var en makedonsk hærfører og en tilhenger av Filip II av Makedonia og dennes sønn Aleksander den store. I 320 f.Kr. etter Aleksanders død i 323 f.Kr. ble han regent for hele det veldige verdensriket som Aleksander etterlot seg.
Karriere under Filip og Aleksander
Svært lite er kjent av Antipatros’ liv og karriere før 342 f.Kr. da han ble utpekt av Filip til å styre Makedonia som sin regent da Filip dro avsted i tre år for å drive harde og suksessfulle kriger mot thrakiske og skytiske stammer, og utvidet således makedonsk overherredømme så langt øst som til Hellespont. I år 342 f.Kr. da athenerne forsøkte å få kontroll over byene i Euboia og forvise de pro-makedonske lokale herskerne, sendte Antipatros soldater for å hindre dem. Høsten det samme året dro Antipatros til Delfi som Filips representant i det amfiktyoniske forbundet, en religiøs-politisk sammenslutning som Makedonia hadde forpliktet seg til i 346 f.Kr.
Etter at makedonerne seiret i slaget ved Chaironeia i 338 f.Kr. ble Antipatros sendt som ambassadør til Athen (337-336 f.Kr.) for å forhandle fram en fredsavtale og overgi beinrestene av de athenerne som hadde falt i slaget.
Han ble en stor venn av både den unge Aleksander og guttens mor, Olympias fra Epirus, det var faktisk rykter som ymtet om at han var Aleksanders egentlige far. Antipatros støttet Aleksanders kamp for sikre hans etterfølgelse etter at Filip døde i 336 f.Kr.
Sammen med Parmenion ga Aleksander råd om ikke å dra ut på sitt krigstokt til Asia før han ved ekteskap hadde sikret seg en etterfølger til tronen. Ved kongens avskjed i 334 f.Kr. ble Antipatros igjen etterlatt som regent i Makedonia og gjort til «strategos av Europa» (general), posisjoner han holdt fram til 323 f.Kr. Den europeiske front viste seg innledningsvis å være ganske urolig, og han måtte i tillegg sende flere soldater til Aleksander, noe han sørget for mens kongen var i Gordium vinteren 334-333 f.Kr.
Den persiske flåten under ledelse av greske Memnon av Rhodos og Pharnabazos III av Frygia var tilsynelatende en betydelig trussel for Antipatros, og førte krigen inn i Egeerhavet og truet med krig i Europa. Heldig for regenten så døde Memnon i løpet av beleiringen av Mytilene på øya Lesbos og resten av flåten gikk i oppløsningen i 333 f.Kr. etter Aleksanders seier i slaget ved Issos.
Mer farlige fiender nærmere hjemme var thrakiske stammer som gjorde opprør i 332 f.Kr., ledet av Memnon av Thrakia, den makedonske guvernøren i regionen, fulgt kort tid etter av et opprør av Agis III, konge av Sparta.
Spartanerne, som ikke var medlem av Korint-ligaen, og ikke hadde deltatt i Aleksanders hærtokt, så i den asiatiske kampanjen som en lenge ventende sjanse i å ta tilbake kontrollen over Peloponnes etter det katastrofale nederlagene i slaget ved Leuktra og slaget ved Mantineia. Perserne hadde sjenerøst gitt økonomiske midler til Spartas ambisjoner, og gjort det mulig å ruste en hær på 20 000 mann. Etter å ha tatt nær fullstendig kontroll over Kreta forsøkte Agis å bygge en anti-makedonsk front. Mens Athen holdt seg nøytral ble Akhaia, Arkadia, og Elis hans allierte med et betydningsfullt unntak av Megalopolis, hovedstad i Arkadia og samtidig standhaftig motstander av Sparta. Agis gikk til beleiring av byen i 331 f.Kr. med hele sin hær og det utløste alarm i Makedonia.
For ikke å ha to hærer og kriger på samme tid ga Antipatros pardon til Memnon og lot ham faktisk beholde sin posisjon i Thrakia, og i tillegg med en stor pengesum som Aleksander sendte ham. Dette hjalp til å skape, med hjelp fra Thessalia og med mange leiesoldater, en hær som var dobbel så stor som den til Agis. Antipatros ledet selv hæren sørover i 330 f.Kr. for å konfrontere spartanerne. Våren det samme året braket de to hærene sammen i nærheten av Megalopolis. Agis falt med mange av sine beste soldater, men ikke uten å ha gitt store tap på makedonerne.
Fullstendig beseiret søkte Sparta om fred; og da de fikk svar i brevs form ble de bedt om å forhandle direkte med Korint-ligaen. Spartanerne foretrakk å forhandle direkte med Aleksander som dømte Spartas allierte en straff på 120 talenter og at de måtte melde seg inn i ligaen. Aleksander synes å ha vært ganske sjalu på Antipatros’ seier; i henhold til Plutark skrev kongen i brev til ham: «Det synes, mine venner, at mens vi har erobret Dareios her, har det vært en kamp mellom mus i Arkadia!»
Antipatros var mislikt for å støtte oligarkier og tyranner i Hellas, men han samarbeidet også med Korint-ligaen som var bygget av Filip. I tillegg ble hans tidligere nær forhold med den ambisiøse Olympias, Aleksanders mor, stadig forringet. Om det var av sjalusi eller av nødvendighet for å vokte seg mot de vonde konsekvensene av tvisten mellom Olympias og Antipatros, er uvisst, men i 324 f.Kr. beordret Aleksander sin regent til å lede friske og nye tropper inn Asia mens Krateros, leder over dimitterte veteransoldater som vendte hjem, ble utpekt til overta regentskapet i Makedonia. Da Aleksander døde brått i Babylon i år 323 f.Kr. var imidlertid Antipatros i stand til hindre overføringen av makten.
Kampen for etterfølgelse
Den nye regenten, Perdikkas, etterlot Antipatros med kontrollen over Hellas. Antipatros fikk igjen opprør å hanskes med fra Athen, Aitolia, og Thessalia som ble avgjort i den lamiske krig 323 – 322 f.Kr. da de sørlige grekerne forsøkte å gjenvinne sin uavhengighet. Antipatros beseiret dem i slaget ved Krannonas i 322 f.Kr. med hjelp fra Krateros. Etter seieren tvang han på oligarki på Athen og krevde at taleren Demosthenes overga seg til hans nåde, men Demosthenes begikk selvmord for ikke havne i klørne på Antipatros.
Regent av riket
I Triparadeisos-avtalen i 321 f.Kr. deltok Antipatros i en ny fordeling av Aleksanders store kongedømme. Han utpekte seg selv som øverste regent av hele empiret til Aleksander og fikk kontrollen over Hellas som verge for Aleksanders sønn Aleksander IV og dennes bror Filip III. Etter å ha slått ned et mytteri blant sine egne soldater og fått Antigonos til å fortsette krigen mot Eumenes og andre tilhengere av den avdøde Perdikkas, dro Antipatros tilbake til Makedonia og var der i 320 f.Kr. Kort tid etter ble han såpass syk at det avsluttet hans aktive karriere og han døde deretter. Regentskapet ga han videre til den aldrende Polyperchon og overså da sin egen sønn Kassandros, et vedtak som ga opphav til mye forvirring og uro.